Nuwe WhatsApp-funksie laat foto's, video's verdwyn | Maroela Media
Die boodskapdiens WhatsApp stel binnekort 'n nuwe funksie bekend wat gebruikers sal toelaat om foto's en video's te laat verdwyn sodra dit gesien is.
Nadat die ontvanger die foto vir die eerste keer oopgemaak het, sal die "view once"-funksie toelaat dat dit verwyder word, sonder dat dit op die foon gestoor word.
WhatsApp bemark die nuwe funksie as 'n privaatheidsfunksie vir gereelde gebruikers en sê dit kan gebruik word vir persoonlike foto's wat nie gestoor hoef te word nie – byvoorbeeld wanneer klere in 'n winkel aangepas word of wanneer 'n wagwoord vir iemand aangestuur word.
Gebruikers sal weet wanneer jy net een keer na 'n boodskap kan kyk, want die voorskou sal versteek wees en 'n groot "1"-ikoon sal vertoon word.
Soos met ander verdwynende boodskappe op apps soos Snapchat, is dit steeds moontlik vir 'n gebruiker om 'n skermskoot of skermopname te maak van die boodskap wanneer dit eers oopgemaak is – of om een skerm af te neem met 'n ander kamera.
Die funksie sal ook sekere beperkings hê:
Die foto's sal nie in die foon se galery-app gestoor word nie.
Die media kan nie aangestuur, gestoor of gedeel word nie.
Die boodskap verval as dit nie binne twee weke oopgemaak word nie.
WhatsApp het in November verlede jaar verdwynende boodskappe bekendgestel, met gebruikers wat boodskappe kan uitvee vir beide die ontvanger en sender ná sewe dae.
Persone wat hulself vir die beskerming van kinders beywer, het egter hul kommer uitgespreek oor die funksionaliteit. Hulle voer aan boodskappe wat outomaties verdwyn kan bewyse en getuienis verdoesel van seksuele- of kindermishandeling. Indien boodskappe outomaties verdwyn beteken dit dat toestelle, waarop daar beslag gelê word tydens polisieklopjagte, nie meer die bewyse sal bevat nie.
"Dit kan kinders in groter gevaar stel as oortreders nóg 'n manier het om bewyse te verwyder," het Alison Trew, veiligheidsbeampte van die Vereniging vir die Voorkoming van Kindermishandeling (NSPCC), gesê.
Bokke wen en Morné doen dit wéér!
Nuut? Dis nuut? Ek gebruik dit al maande.
Ek sal liewer n funksie verkies om n groep stilletjies te verlaat of om n groep te join sonder om sleg te voel.
Al die mense in hierdie land moet die regering nou n toffie wys en sonder maskers loop. Wat help dit jy is n wetsgehoorsame burger maar jou regte word nie beskerm nie. Word dan wetteloos want dan kan jy iets bereik.
Die funksie kan ook handig wees wanneer klere juis nie aangepas is nie
Beteken dit nou dat belangrike bewysstukke soos nou met die slopery net kan verdwyn. Klink na n samesweerdery met die boosdoeners die.